Жер электр талаасы
Жер электр талаасы - Жердин анчалык терең эмес кыртышында ар кандай физикалык жана химикалык процесстерден пайда болгон табигый электр токтору. 

Алар бүт жер бетинде таралган. Жер катмарындагы электр токторунун талаасында, дайыма кичирээк аянттарды ээлеп, белгилүү жерлерде гана өз-өзүнчө кездешет. Ошондуктан алардын пайда болуу себептерин так аныктоого болот. 

Жер электр талаасынын электр химиялык, фильтрациялык, диффузиялык ж. б. түрү бар. Жердин табигый электр токтору өздөрүнүн ургаалдуулугу, мезгил боюнча өзгөрүшү жана тоо тек катмарларына болгон байланыштарына карата ар бири жекече мүнөздөлөт. Жер электр талаасы белгилүү даражада геологиялык шарттар менен байланыштуу болгондуктан кен рудаларын чалгындоо иштеринде колдонулат.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Физика